snaphaan.co.za • View topic - 1880 jachtexpeditie
Board index » Algemeen / General » Staaltjies / Stories
Vertel hier vir ons van jou eerste jagtog saam met oupa, daardie trofee-koedoe wat jou om die bos gely het, of enige ander stories wat vir jou oulik is.
Here you can tell us about that first hunting trip with granddad, the trophy-kudu that gave you the slip, or any other story that you like.
by Williebees » Sat May 30, 2015 6:37 pm
http://i771.photobucket.com/albums/xx35 ... kdf66d.jpg
(Voor links na regs: Gert met Pedersoli .72 ; Herman met 6 boor klipslot; Agter: Johan met Martini henry; MC met bobbejaanboud; Max WR monkeytail;
http://i771.photobucket.com/albums/xx35 ... qkib40.jpg
(Insetfoto, die man agter die kamera, Willie met sy .50 voorlaaier.)
Hierdie groep jagters het 'n jagtog in die Waterberg onderneem met die tema :1880
Alle gewere moes reeds in 1880 bestaan het, en soveel as moontlik van die kamptoerusting ook.
Op Saterdag het die voorspan arriveer en die ossewa op die kampplek afgelaai. Daar is ook melkkanne met water afgelewer, hierna was alle jag te voet, en geen moderne voertuie of toerusting is by die kamp toegelaat nie. Kameras was natuurlik uitgesluit van die verbod.
Daar is met 'n verskeidenheid swartkruitwapens gejag:Max, het met 'n Westley Richards Monkeytail gejag. Hierdie relatief moderne geweer met sy papierpatrone, het 'n praktiese jagafstand van sowat 80 meter.
Max het dan ook die jagtog ingelui toe hy 'n mooi vet vlakvarksog naby die kamp geskiet het. Hy het kom hulp haal by die wa, en met 'n dra-paal is die vark gou kamp toe gedra en by die slagplek opgehang.
Kort daarna kom Willie by die kamp met die nuus dat hy 'n rooibokram platgetrek het met sy .50 perkussie voorlaaier. Hy het met sy hond, "Patroon" gejag. Patroon is eintlik 'n voëljaghond in opleiding, en het nie die bekruipstorie mooi verstaan nie. Ten einde raad word sy aan 'n boomstomp vasgemaak, met die kruithoring as geselskap. Toe Willie uiteindelik sy bok suksesvol bekruip het, lê hy plat agter 'n miershoop en vat dooierus. Die afstand is later afgetree as 85 meter. 'n Bol wit rook, en die bokke is weg toe die rook uiteindelik weg is. Nou besef Willie dat hy nie sy geweer kan laai sonder die kruithoring nie. Die lê sowat 500 m terug by Patroon! Toe hy vorentoe gaan, staan 'n verdwaasde rooibok skaars 30 meter ver - wat 'n kans, en die geweer is ongelaai. Terug na Patroon toe, laai die geweer, gaan kyk weer waar die bok gestaan het. Daar is geen bloed nie, en hy sirkel in die omgewing. Nie lank nie of hy kry die ram - morsdood met 'n skoot deur sy hart. Hy het net 55 meter ver gehardloop.
Die ander jagters word weer opkommandeer om te dra. 'n Emmer word saamgevat om die derms terug te bring vir worsmaak later. Vele hande, ligte werk, en gou is die bok in die kamp.
Gert met sy .72 Pedersoli dubbelloop en Johan met sy .450-577 Martini Henry kon nie hond haaraf maak nie, maar daar sal wel 'n volgende keer wees.
Op Woensdag, trek MC 'n groot ram plat met sy .750 Bobbejaanboud pangeweer. Die loop het nie groewe nie, en mens moet regtig van naby af skiet. MC het die ram op 'n afstand van 20 meter geskiet! Weer word die drapaal ingespan om die bok by di kamp te kry.
http://i771.photobucket.com/albums/xx35 ... xoloqw.jpg
Deur die jagtery deur, is daar ook biltong gesny, brood gebak, koffiebone gebrand, wors gemaak ensovoorts. Vuur is elke keer met 'n tonteldoos aangesteek. Ons wou nog rieme brei en witgatkoffie uitgrawe, maar daar was net nie tyd nie.
Elke jagter is huis toe met 'n slopie rooibokbiltong, en aangename herinneringe. Volgende jaar maak ons weer so!
Joined: Tue Mar 13, 2012 5:28 pm
Return to Staaltjies / Stories
Jump to: Select a forum ------------------ Algemeen / General Stel jouself voor / Introduce yourself Kletskous / Chatterbox Fotografie / Photography Gebeure / Events Januarie / January 2012 Februarie / February 2012 Maart / March 2012 April 2012 Mei / May 2012 Junie / June 2012 Julie / July 2012 Augustus / August 2012 September 2012 Oktober / October 2012 November 2012 Desember 2012 Staaltjies / Stories Wapen klets / Firearm chat Haelgewere / Shotguns Handwapens / Handguns Inlyn Voorlaaiers / Inline Muzzle loaders Swartkruit / Black powder Gereedskap / Accouterments Moderne vuurwapens / Modern firearms Herlaai / Reloading Die Smeltery / Bullet casting Windgewere / Airguns Vra die wapensmid / Ask the gunsmith Geskiedkundig / Historical Buitelug / Outdoor Messe / Knives Die kookboek / The recipe book Uitkamp en toerusting / Camping and equipment Skiet Klubs / Shooting Clubs Collector's corner / Versamelaar hoekie Algemeen / General Snuffelgids / Classifieds Gesoek / Wanted Te koop / For Sale Adverteerders Hoekie / Advertisers Corner Gunsports